《九月二十六日雪予未之见北人云大都是时亦无》
元代·方回

立冬犹十日，衣亦未装绵。
半夜风翻屋，侵晨雪满船。
非时良可怪，吾老最堪怜。
通袖藏酸指，凭栏耸冻肩。
枯肠忽萧索，残菊尚鲜妍。
贫苦无衾者，应多疾病缠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。